Théophile-Malo Corret oa bet sachet a-viskoazh gant yezh e vro, ar brezhoneg. Pa neze un tamm amzer  vak, hag eñ war e vicher soudard, nem lakae da studiañ ar brezhoneg ha yezhoù all. Pa oa bet prizoniad ba Bro-Saoz noa bet amzer da vont donoch er studioù-se ha skrivet noa ul levr diwar-benn orin ar brezhoneg, gant un titl hir-abominapl : Origines gauloises, celles des plus anciens peuples de lEurope, puisées dans leur vraie source, ou recherches sur la langue, lorigine et les antiquités des Celto-Bretons de lArmorique, pour servir à lhistoire ancienne et moderne de ce peuple et à celle des  Français. Ur wech dieubet e oat aet da Bariz ha graet noa anaoudegezh gant ur cheltiegour all, Jacques Le Brigant, ha gant Jacques Cambry. La Tour dAuvergne noa labouret war ur geriadur galleg-keltieg a oa kazi echu pa oa bet lazhet en Alamagn. Klasket noa lakaat keñver-ha-keñver ar brezhoneg ha pemp yezh ha daou-ugent all, evit lakaat war wel ar gerioù brezhonek a vefe er yezhoù-se.